30 millioner Dogecoins borte.

Mulighetene er mange for de som vil tuske til seg virtuelle penger.

Jule-«ran»

Så langt har Bitcoin både vært mest kjent og dermed mest utsatt for uregelmessigheter i lovens gråsone.

Men i julehelga ble også Bitcoin-alternativet Dogecoin utsatt for hacking. Eller retter sagt en av «lommebøkene» (wallet) deres.

Resultatet ble at hele 30 millioner Dogecoins forsvant.

Ble ikke rike

Det er likevel ikke store summen bandittene kan ha ha stukket av med. For mens Bitcoin i skrivende stund er verd 766 dollar (om lag 4700 kroner) og har vært godt over 1000, må Dogecoin-eiere nøye seg med en kurs på 0,00023 dollar (sterkt varierende).

Dermed snakker vi om et «tyveri» på 6900 dollar – om lag 42 447 kroner.

Veksle-problem

Med andre ord ingen limousiner, Yachter og lettkledde damer. Men kanskje noen glass sjampis av den mer eksklusive sorten?

Nå spørs det imildertid hvor lett det er å få vekslet Dogecoins om i ordentlige penger. Dette er vanskelig nok med Bitcoins, og vi vil nok tro at skepsisen til «bikkje-penger» er enda større.

Kilder:

Buzzfeed.com

Doges.org

Reddit.com

Dogewallet.com